## dachser_inteligent_logistics

Tlačová správa V Bratislave, 15. 2. 2022

# **DACHSER si udržiava významnú pozíciu v rebríčku European Top 100 Ranking**

**V novej štúdii „Top 100 v európskych dopravných a logistických službách 2021/2022“, ktorú vypracoval Fraunhoferov inštitút pre aplikovaný výskum v oblasti služieb dodávateľského reťazca (SCS), sa spoločnosť DACHSER opäť dobre umiestnila v príslušných logistických segmentoch.**

Poskytovateľ logistických služieb je na druhom mieste v segmente  zbernej služby (LTL) a na deviatom mieste v segmente celovozovej dopravy (FTL). Umiestnenie spoločnosti DACHSER sa v oboch rebríčkoch oproti predchádzajúcej štúdii European Top 100 zverejnenej pred dvoma rokmi nezmenilo. V segmente špecializovanej pozemnej dopravy, ktorý zahŕňa špecializovanú dopravu a logistiku pre potravinársky a automobilový priemysel vrátane cisternovej a hromadnej dopravy, sa pozícia spoločnosti DACHSER zlepšila zo siedmeho na piate miesto. Ak sa pozrieme čisto na poskytovateľov logistických služieb Food logistics, spoločnosť DACHSER je teraz na treťom mieste.

Tento rok spoločnosť Fraunhofer SCS po prvýkrát zverejnila kombinovaný zoznam pre segment európskej leteckej a námornej nákladnej dopravy. Desiate miesto spoločnosti DACHSER v tomto prvom kombinovanom zozname ju okamžite zaradilo medzi popredných európskych poskytovateľov leteckej a námornej nákladnej dopravy.

V celkovom rebríčku logistických spoločností v Európe, ktorý zahŕňa poskytovateľov kuriérskych, expresných a balíkových služieb, poštové spoločnosti, prepravné spoločnosti atď., sa spoločnosť DACHSER umiestnila na 15. mieste. Ak sa však pozrieme len na jej priamych konkurentov a ich tržby z uvedených segmentov, spoločnosť je v Európe na siedmom mieste.

### **Najpodrobnejšia a najpredávanejšia štúdia logistického trhu**

Štúdia TOP 100 poskytuje na konci každého roka kľúčové údaje o objemoch trhu, segmentoch a poradí predajov najväčších poskytovateľov v Nemecku alebo v Európe. Ide o najpodrobnejšiu a najpredávanejšiu štúdiu nemeckého a európskeho logistického trhu. Štúdia TOP 100 pre nemecký logistický trh bude opäť zverejnená koncom roka 2022.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk